Համլետ Մատինյան

Համլետ Սիրակի Մատինյան (), հայ քանդակագործ, Հայաստանի Հանրապետության վաստակավոր նկարիչ (2010)։

Կենսագրություն 
Համլետ Մատինյանը ծնվել է 1953 թ. ապրիլի 12-ին Հայաստանի Հանրապետության Լոռու մարզի Վանաձոր քաղաքում։ Միջնակարգ կրթությանը զուգահեռ՝ 1968 թվականին ավարտել է Վանաձորի Ստեփան Աղաջանյանի անվան նկարչական դպրոցը։ 1972-1977 թթ սովորել Երևանի գեղարվեստա-թատերական ինստիտուտի քանդակի բաժնում։ 1982 թվականից Հայաստանի նկարիչների միության անդամ է։ Կերպարվեստ և էսթետիկա է դասավանդել Ամբերդ գյուղի միջնակարգ դպրոցում, որպես գործադիր տնօրեն աշխատել է «Անդրադարձ» շաբաթաթերթի խմբագրությունում։

Ցուցահանդեսներ 
Մասնակցել է բազմաթիվ ցուցահանդեսների և միջազգային սիմպոզիումների։ 
 1986 Լատվիայում կազմակերպված միջազգային սիմպոզիում, Ռիգա-Յուրմալա
 1990 անհատական ցուցահանդես Ֆրանսիայում, Փարիզ
 1996 Արցախում կազմակերպված քանդակագործների միջազգային սիմպոզիում, Ստեփանակերտ, «Զատիկ» անվանումով քանդակը տեղադրվել է Արցախի կառավարության շենքի տարածքում
 2002 քանդակագործների միջազգային սիմպոզիում Սևան, Շորժա
 2004 քանդակագործների միջազգային սիմպոզիում, Երևան

Ստեղծագործական ոճ 
Մատինյանը մերօրյա դասական ոճի մտածելակերպ ունեցող ու իր իրականացրած աշխատանքներով խիստ արդիական քանդակագործ է։ Ստեղծագործությունները գտնվում են Հայաստանի Հանրապետությունում, Արցախում և արտերկրում։ 
Առավել վաղ տարիներին արված նշանավոր քանդակներից են՝ «Սպարտակ», «Ծիրանի ծառ», «Դիցուհի Աստղիկ», «Աննա Ախմատովա», «Ախմատովան և Չարենցը», «Ընտանիք» և այլն։

Ստեղծագործություններ

Հեղինակային աշխատանքներ 
 «Սպարտակ» ՀՀ, Երևան, Երիտասարդության պալատ (1982)	
 «Միացում» Վազգեն Սարգսյանի տուն-թանգարան, ՀՀ, Արարատ (1999)
 «Վազգեն Սարգսյան» կիսանդրի, ԼՂՀ, Ստեփանակերտ (2000)
 «Մատնաչափիկ» բարձրաքանդակ, Էրեբունի բժշկ. քոլեջ, ՀՀ, Երևան (2001)
 «Արծիվ», հարթաքանդակ, Ֆրանսիա, Վալանս (2002)
 «Եղնիկներ», հարթաքանդակ, Ֆրանսիա, Վալանս (2002)
 Խաչիկ Դաշտենց, կիսանդրի, ՀՀ, Երևան, թիվ 114 միջն. դպրոց (2003)
 Խաչիկ Դաշտենց, կիսանդրի, ՀՀ, Իրինդ գյուղի միջն. դպրոց (2003)
 Վիկտոր Համբարձումյան, կիսանդրի ՀՀ, Երևան, ԳԱԱ (2003)
 «Պանթեոնի մուտք», հուշակոթող նվիրված Զոհված ազատամարտիկների հիշատակին, ՀՀ, Վանաձոր (2003)
 «Նուռ»,Հայ-իտալական բարեկամությանը նվիրված քանդակ, Իտալիա, Ուդինե (2003)
 Կարեն Դեմիրճյան, կիսանդրի, ՀՀ, Երևան, թիվ 139 միջն. դպրոց (2003)
 Կ. Ղարաքեշիշյան, հարթաքանդակ, ՀՀ, Վանաձոր (2003)
 Վիկտոր Համբարձումյան, կիսանդրի ՀՀ, քաղաք Վանաձոր (2004)
 Էդուարդ Կզարթումյանի կիսանդրի ՀՀ, քաղաք Վանաձոր (2004)
 Էդ. Հովհաննիսյան, հուշատախտակ, ՀՀ, Երևան, Տերյան փ.(2005)
 Հուշաղբյուր Վարպետ Մեհրաբի հիշատակին, ՀՀ, Վանաձոր (2005)
 «Ֆեմիդա», բարձրաքանդակ, ԵՊՀ իրավաբանական ֆակուլտետ, դատական նիստերի դահլիճ (2005)
 «Ժանյակ» բարձրաքանդակ, «Գլորիա» ֆաբրիկայի ճակատամաս, ՀՀ, երևան (2007)
 Ժ. Հախինյան, բարձրաքանդակ, ՀՀ, Վանաձորի մնկվժ. ինստիտուտ (2003)
 Ե. Դալլաքյան, բարձրաքանդակ, ՀՀ, Վանաձոր (2008)
 «Դուդուկ», բարձրաքանդակ, ՀՀ, քաղաք Վանաձոր (2008)
 Վազգեն Ա կաթողիկոս, կիսանդրի, ՀՀ, Վանաձոր, թիվ 1 միջն. դպրոց (2009)
 Անդրանիկ Մարգարյան, հարթաքանդակ, ՀՀ, Ախթալայի միջն. դպրոց (2009)
 «Նարեկ» հուշարձան-աղոթագիրք, ՀՀ Երևան, Ավան համայնք 2010)
 «Մատանիներ» բարձրաքանդակ, ՀՀ, Ախթալա (2010)
 Համազասպ Բաբաջանյանի հուշարձան (Երևան)

Համահեղինակ 
Ա.Պ. Չեխով, կիսանդրի, ՀՀ, ք. Երևան, թիվ 55 դպրոց (1999)

Պատկերասրահ

Տես նաև 
 Խաչիկ Դաշտենցի կիսանդրի (Երևան)
 Խաչիկ Դաշտենցի կիսանդրի (Երևան)
 Էդուարդ Կզարթմյանի կիսանդրի (Վանաձոր)
 Ամուսնական մատանիների հուշարձան
 Նարեկ (հուշարձան, Երևան)
 Կարեն Դեմիրճյանի կիսանդրի (Երևան)
 Վազգեն Առաջին կաթողիկոսի կիսանդրի (Վանաձոր)
 Նուռ (հուշակոթող, Ուդինե)

Ծանոթագրություններ

Արտաքին հղումներ 
Հարցազրույց Համլետ Մատինյանի հետ «Առավոտ» օրաթերթում

Հայ նկարիչներ
Հայ քանդակագործներ
ՀՀ վաստակավոր նկարիչներ
Երևանի պետական գեղարվեստաթատերական ինստիտուտի շրջանավարտներ